Noore Kunstniku preemia laureaat on Sigrid Viir.  Täna anti välja viies Noore Kunstniku preemia, mille pälvis Sigrid Viir.    Komisjoni otsusega määrati Noore Kunstniku preemia Sigrid Viirile läbimõeldud ja selge kunstnikupositsiooni järjekindla arendamise eest. Sigrid Viir keskendub oma teostes teiste teemade hulgas üksikisiku ja teda ümbritsevate sotsiaalsete raamide ning kogukondlike protsesside uurimisele kunstiliselt põnevas vormistuses. Tema kunstnikukeel mängib meisterlikult isikliku ja ühiskondliku sõnumi piirialadel,  teatas kunstikriitik ja lektor  Anneli Porri.Sigrid Viir (1979) on õppinud kunsti Tallinnas ja Karlsruhes ning esinenud  aktiivselt rühmanäitustel.  Otsuse langetas žürii, kuhu kuulusid EKA kunstiteaduse instituudi professor Katrin Kivimaa, Kumu kunstimuuseumi kuraator Maria-Kristiina Soomre ning sõltumatu kunstniketandem Johnson&Johnson.  Noore kunstniku preemia väärtuses 15 000 krooni on mõeldud noore ja paljutõotava vabade kunstide teaduskonna bakalaureusetaseme lõpetaja edasise professionaalse loomingulise karjääri toetamiseks. Preemiale kandideerivad maali, graafika, skulptuuri, fotograafia ja interdistsiplinaarse kunsti osakonna bakalaureused oma lõpuportfooliotega.  Noore Kunstniku preemiale kandideerisid: Timo Toots, Ivar Veermäe, Karel Koplimets, Iti Kasser, Johannes Säre, Anne-Mai Pällo (PG 2003), Krõõt Tarkmeel, Sigrid Viir, Andrus Kaurson, Taaniel Raudsepp, Kadri Mägi, Ralf Rammul (PG 2006), Kristi Kukk, Remo Randver, Juhan Teppart, Oliver Laas, Helen Unt, Magnus Vulp (PG 2004), Teele Altmäe (PG 2006), Ingmar Jõgi, Hanna Lepparu, Marju Ago, Liina Reismaa, Anna Škodenko, Kadri Allekand, Regina Kuningas, Kristin Orav ja Loore Raav (PG 2006).  Postimees.ee